Pierre

For mannsnavnet, se Pierre (navn)

Pierre er hovedstaden i den amerikanske delstaten Sør-Dakota. Pierre ligger i Hughes County. I 2018 hadde byen anslagsvis 14 000 innbyggere. Den er den nest minste delstatshovedstaden i USA, kun Montpelier i Vermont er mindre. Pierre ble grunnlagt i 1880 på den andre siden av elven Missouri for Fort Pierre.

Pierre ble utpekt som delstatshovedstad idet Dakotaterritoriet ble delt og Sør-Dakota ble innlemmet som delstat i 1889. Pierre hadde den gangen 3 000 innbyggere. Huron ønsket også å bli delstatshovedstad, men Pierre ble valgt ut ifra at den lå midt i delstaten. I dag ligger ikke Pierre særlig sentralt, sett i forhold til vei eller jernbane.

Fort Pierre er oppkalt etter handelsmannen Pierre Chouteau jr.

 Referanser 

 Eksterne lenker 



Kategori:Byer i Hughes County i Sør-Dakota
Kategori:Delstatshovedsteder i USA
Kategori:Bosetninger ved Missouri
Kategori:Byer i Sør-Dakota